मेंस सिंगल्स में वर्ल्ड नंबर 2 डेनियल मेदवेदेव पहले राउंड में हारे, डिफेंडिंग चैंपियन इगा स्वियातेक दूसरे राउंड में पहुंचीं
Roland-Garros French Open 2023 - फ्रेंच ओपन के पहले राउंड में उलट फेर शुरु हो चुकी है। इस उलट फेर का शिकार वर्ल्ड नंबर-2 रसियन खिलाड़ी डेनियल मेदवेदेव को होना पड़ा है। वहीं विमेंस की डिफेंडिंग चैंपियन इगा स्वियातेक ने जीत के साथ टूर्नामेंट में आगाज किया है।
फ्रेंच ओपन के पहले राउंड में ही उलट फेर हुआ है। इस उलट फेर का शिकार वर्ल्ड नंबर-2 रशियन खिलाड़ी डेनियल मेदवेदेव हुए हैं। वहीं विमेंस की डिफेंडिंग चैंपियन इगा स्वियातेक ने जीत के साथ टूर्नामेंट में आगाज किया है।
वर्ल्ड नंबर-2 डेनियल मेदवेदेव का फ्रेंच ओपन का सफर पहले राउंड के बाद समाप्त हो गया है। उन्हें ब्राजील के थियागो सेबॉथ वाइल्ड से हार का सामना करना पड़ा। थियोगो ने उन्हें 7-6, 6-7, 2-6, 6-3, 6-4 से हराया। पांच सेट तक चले इस मुकाबले में पहला सेट 23 साल के सेबॉथ ने 7-6 से हराकर मैच में अच्छी शुरुआत की। वहीं दूसरे सेट में मेदवेदेव ने वापसी की और इसे 7-6 से जीत लिया। फिर तीसरे सेट ने आसानी से 6-2 से अपने पक्ष में कर लिया। उसके बाद चौथे सेट में थियागो ने वापसी की और इस सेट को 6-3 से अपने पक्ष में कर लिया। आखिरी और निर्णायक सेट में थियागो ने 6-4 से मेदवेदेव को हराकर उन्हें फ्रेंच ओपन से बाहर कर दिया।
पांचवें सेट में दर्शकों से उलझे मेदवेदेव
पांचवें सेट में मेदवेदेव दर्शकों से उलझ गए। दरअसल थियागो 3-2 से आगे चल रहे थे। उस दौरान एक शॉट ब्राउंड्री लाइन पर गिरा। अंपायर पॉइंट दिया। मेदवेदेव ने अपील की। अंपायर चेयर से उतर नीचे आए और शॉट को सही बताया। उसी दौरान लोगों ने शोर मचाना शुरू कर दिया। मेदवेदेव ने पीछे मुड़कर दर्शकों को शांत रहने को कहा, लेकिन भीड़ और जोर से शोर मचाने लगी।
स्वियातेक दूसरे राउंड में पहुंची
वहीं विमेंस में डिफेंडिंग चैंपियन पोलैंड की इगा स्वियातेक ने जीत के साथ टूर्नामेंट में आगाज किया है। उन्होंने स्पेन की क्रिस्टीना बुक्सा को सीधे सेटों में 6-4, 6-0 से हराया। उनका अगला मुकाबला स्विट्जरलैंड की येलेना इन-एल्बोन या संयुक्त राज्य अमेरिका की क्लेयर लियू से होगा।
